ddrg/super_eurlex huggingface dataset:
Virallinen lehti nro C 297 , 15/10/1999 s. 0054



KIRJALLINEN KYSYMYS E-3178/98 esittäjä(t): Christian Rovsing (PPE) komissiolle (27. lokakuuta 1998) Aihe: Hevosenlihan lääkejäämät Elintarvikkeissa esiintyvien lääkejäämien aiheuttaman huolen vuoksi sekä ottaen huomioon, että eläinten ja näin ollen myös kilpahevosten sairaudet vaativat lääkehoitoa, pyydän komissiota vastaamaan seuraaviin kysymyksiin: 1. Mitä komissio aikoo tehdä varmistaakseen, että kaikille välttämättömille lääketyypeille määrätään jäämien enimmäisrajat, ja varmistaakseen sen, että edellä mainitut lääkkeet ovat hintansa puolesta kaikkien hevostenomistajien käytettävissä? 2. Ottaen huomioon, että urheilu- ja kilpahevoset nauttivat uransa aikana huomattavan määrän lääkkeitä, miten komissio aikoo varmistaa sen, että niiden liha ei päädy kaupan lihatiskiin? Komission jäsenen Martin Bangemanninkomission puolesta antama vastaus (11. marraskuuta 1998) Komissio tekee parhaillaan yksityiskohtaista tutkimusta kunnianarvoisan jäsenen esittämästä ongelmasta ja ilmoittaa hänelle tuloksesta mahdollisimman pian.
Virallinen lehti nro C 207 , 21/07/1999 s. 0066



KIRJALLINEN KYSYMYS E-3421/98 esittäjä(t): Amedeo Amadeo (NI) komissiolle (24. marraskuuta 1998) Aihe: Euroopan tekstiiliteollisuus Komissio on antanut tiedonannon neuvostolle, Euroopan parlamentille, talous- ja sosiaalikomitealle ja alueiden komitealle toimintasuunnitelmasta Euroopan tekstiili- ja vaatetusteollisuuden kilpailukyvyn edistämiseksi (KOM(97) 0454). Tähän liittyen pyydän helpottamaan sellaisten jo olemassa olevien unionin rahoitusvälineiden (rakennerahastot, Leonardo-ohjelma) käyttöä, jotka on tarkoitettu henkilöstön taitojen lisäämiseen ja uusien teknologioiden levittämiseen pk-yrityksille, käsityöläisalalle ja yleensä alihankkijoille.
Virallinen lehti nro C 207 , 21/07/1999 s. 0147



KIRJALLINEN KYSYMYS E-3934/98 esittäjä(t): Carlos Robles Piquer (PPE) komissiolle (4. tammikuuta 1999) Aihe: Ydinvoiman käyttäminen suolan poistamiseen merivedestä kuivuudesta kärsivissä maissa YK:n alainen kansainvälinen atomienergiajärjestö (IAEA) kehotti viimeisimmässä kokouksessaan kehittämään viipymättä ohjelmia suolan poistamiseksi merivedestä pienien ydinreaktoreiden avulla. Syyskuussa pidetyssä kokouksessaan järjestö pyysi johtajaansa antamaan etusijan tälle vaihtoehdolle ja edistämään tämän alan kansainvälistä yhteistyötä. Mikä on Euroopan unionin kanta tähän asiaan, erityisesti mahdollisuuksiin poistaa suola merivedestä halvan ydinvoiman avulla Pohjois-Afrikassa (Maghreb- ja Mashrek-maat), mikä on mahdollista IAEA:n tätä asiaa koskevan tutkimuksen mukaan? Komission jäsenen Christos Papoutsisinkomission puolesta antama vastaus (3. helmikuuta 1999) Komissio on seurannut useiden vuosien ajan kansainvälisen atomienergiajärjestön (IAEA) tutkimuksia, jotka koskevat ydinreaktorien käyttämistä suolan poistamiseen merivedestä. Komissio katsoo kuitenkin, että ydinvoiman käyttäminen vaatii vankkaa asiantuntemusta ja kokemusta sekä riittäviä turvallisuustoimenpiteitä. Ydinvoiman väärinkäyttö on myös estettävä, ja turvallisuudesta huolehtivien viranomaisten on oltava luotettavia ja riippumattomia. Parlamentin jäsenen mainitsemilla alueilla edellä mainitut ehdot eivät tällä hetkellä täyty.
Virallinen lehti nro C 207 , 21/07/1999 s. 0094



KIRJALLINEN KYSYMYS E-3626/98 esittäjä(t): Hartmut Nassauer (PPE) komissiolle (3. joulukuuta 1998) Aihe: Saksan liittotasavallan ja T[scaron]ekin tasavallan väliset selvittämättömät omaisuuskysymykset Saksan liittotasavallan hallitus on tunnetusti aina tuominnut saksalaisten karkottamisen T[scaron]ekkoslovakiasta ja saksalaisen omaisuuden korvauksettoman takavarikoinnin kansanoikeudenvastaisena. Saksan hallitus on jatkuvasti painottanut tätä kantaa. Saksan hallitus on tehnyt T[scaron]ekille selväksi viime aikoihin saakka, että omaisuuskysymykset ovat edelleen avoinna. Saksan liittokansleri totesi näin viimeksi 21. tammikuuta 1997 annetun Saksan ja T[scaron]ekin välisen vastavuoroisia suhteita ja niiden tulevaa kehitystä koskevan julistuksen allekirjoittamisen jälkeen. Kun otetaan huomioon Euroopan unionin ja T[scaron]ekin tasavallan väliset jäsenyysneuvottelut, kuinka komissio arvioi näitä edelleen selvittämättömiä omaisuuskysymyksiä? Onko komissio sitä mieltä, että nämä edelleen selvittämättömät omaisuuskysymykset voivat vaikuttaa tuleviin jäsenyysneuvotteluihin? Onko komissio ottanut tähän mennessä huomioon nämä edelleen selvittämättömät omaisuuskysymykset valmistautuessaan tuleviin jäsenyysneuvotteluihin, tai aikooko se tehdä niin vastaisuudessa? Onko komissio samaa mieltä siitä, että jäsenvaltioiden välisten omaisuuskysymysten jatkuminen selvittämättöminä voi haitata yhteisön oikeusjärjestystä?
Virallinen lehti nro C 207 , 21/07/1999 s. 0094



KIRJALLINEN KYSYMYS E-3628/98 esittäjä(t): Hartmut Nassauer (PPE) komissiolle (3. joulukuuta 1998) Aihe: Benesch-määräykset T[scaron]ekin tasavallan valtionsääntötuomioistuin päätti 8. maaliskuuta 1995 asiassa Dreithaler, että niin kutsuttujen Benesch-määräysten nojalla toteutettu saksalaisten oikeuksien riisto ja saksalaisten karkottaminen on sopusoinnussa sivistyneiden eurooppalaisten yhteiskuntien oikeusperiaatteiden kanssa. Tämän vuoksi 8. toukokuuta 1946 annettu laki t[scaron]ekkien ja slovakkien vapauden takaisinsaamiseen liittyvien toimien oikeutuksesta on edelleen voimassa. Kyseessä on laki, jolla rikoksentekijät vapautetaan rangaistuksesta ja joka muodostaa edelleenkin voimassa olevan oikeusperustan yhä vaikuttaville mielivaltaisille toimille. Kun otetaan huomioon tulevat jäsenyysneuvottelut, kuinka komissio arvioi sitä, että T[scaron]ekin tasavallassa on voimassa lakeja, jotka syrjivät toista jäsenvaltiota tai osaa sen kansalaisista? Onko komissio samaa mieltä siitä, että näiden lakien voimassaolo on vastoin eurooppalaista oikeusjärjestystä? Pitääkö komissio T[scaron]ekin tasavallan jäsenyyttä Euroopan unionissa mahdollisena, jos nämä lait pysyvät voimassa rajoittamattomina? Onko komissio ottanut nämä lait huomioon, kun se on valmistautunut tähän mennessä tuleviin neuvotteluihin T[scaron]ekin tasavallan jäsenyydestä, tai aikooko se tehdä niin vastaisuudessa? Kun otetaan huomioon T[scaron]ekin tasavallan kanssa käytävät jäsenyysneuvottelut, mihin konkreettisiin toimiin komissio aikoo ryhtyä, jotta T[scaron]ekin hallitus saadaan saattamaan lakinsa ja määräyksensä yhdenmukaisiksi ihmisoikeuksista ja perusvapauksista annetun julistuksen kanssa? Pitääkö komissio jäsenyysneuvottelujen kannalta mielekkäänä sitä, että T[scaron]ekin tasavalta saadaan vakuuttuneeksi siitä, että sen on hylättävä takavarikoinnista ja oikeuksien menetyksestä säätävät niin kutsutut Benesch-määräykset, jotta laajentuneessa Euroopan unionissa voidaan taata oikeusvaltion ja ihmisoikeuksien periaatteiden rajoittamaton voimassaolo?
Virallinen lehti nro C 207 , 21/07/1999 s. 0022



KIRJALLINEN KYSYMYS E-3009/98 esittäjä(t): Cristiana Muscardini (NI) komissiolle (8. lokakuuta 1998) Aihe: Hygienia- ja terveystarkastukset pienille eläimille tarkoitetuissa hoitoloissa ja koiratarhoissa Viittaan Italian lehdistössä olleeseen uutiseen kauhistuttavasta tapauksesta, joka sattui pienille eläimille tarkoitetussa hoitolassa. Sieltä löytyi 11 kuollutta koiraa ja muut eläimet pahasti nälkää kärsivinä. On katsottava, että jos nekin eläimet, jotka ovat siinä onnellisessa asemassa, ettei niitä hylätä vaan annetaan hoidettaviksi tähän tarkoitukseen perustettuun hoitolaan, kuolevat hoidon puutteeseen ja eläinrääkkäykseen, ylempien tahojen, kuten juuri yhteisön komission, on puututtava asiaan pikaisesti. Komissiolta pyydetään, että: 1. perustetaan lopultakin eläintensuojeluviranomainen kaikkia jäsenvaltioita sitovan direktiivin nojalla; 2. annetaan yhteisön direktiiviin perustuvat säännöt pienten eläinten hoitoloille ja koiratarhoille asetettavista vaatimuksista sekä säännöt, joiden mukaisesti jäsenvaltioiden on toimeenpantava säännöllinen valvonta. Komission jäsenen Franz Fischlerinkomission puolesta antama vastaus (16. marraskuuta 1998) Komissio pitää valitettavana kaikkea eläimiin kohdistuvaa julmuutta. Yhteisö on antanut karjan ja koe-eläinten hyvinvoinnin suojaamiseen tähtääviä säädöksiä. Lemmikkieläinten hyvinvointi kuuluu kuitenkin edelleen jäsenvaltioiden toimivaltaan. Komissiolla ei ole tällä hetkellä aikomusta tehdä ehdotuksia lemmikkieläinten hoitoa koskevasta lainsäädännöstä.
Virallinen lehti nro C 207 , 21/07/1999 s. 0105



KIRJALLINEN KYSYMYS E-3661/98 esittäjä(t): José García-Margallo y Marfil (PPE) komissiolle (7. joulukuuta 1998) Aihe: Vuosituhannen vaihteen tietokonevirhe On havaittu, että vuosituhannen vaihtuessa kaikissa sähköisissä ohjelmoitavissa järjestelmissä tietokoneiden keskusyksiköistä puolijohdesiruihin saattaa ilmetä vuoden 2000 ongelmaksi kutsuttu virhe. Koska näitä järjestelmiä käytetään teollisuudessa (valmistusprosessin eri vaiheissa), kuljetuksessa, julkisissa palveluissa, jne., ne ovat riippuvaisia päivämäärästä, ja on tärkeää tietää miten järjestelmät saattavat reagoida vuosituhannen vaihtumispäivänä, siksi riskit on tunnistettava. Onko komissio arvioinut yleisellä tasolla minkä tyyppisiä ongelmia voi ilmetä ja millä eri tavoin herkät järjestelmät voivat mennä epäkuntoon kyseisenä päivämääränä? Komission jäsenen Martin Bangemanninkomission puolesta antama vastaus (15. tammikuuta 1999) Komissio pyytää parlamentin jäsentä tutustumaan kahteen komission tiedonantoon(1)(2), jotka käsittelevät vuoteen 2000 liittyviä tietokoneongelmia ja Euroopan unionin toimia vuoteen 2000 liittyvien tietokoneongelmien johdosta. (1) KOM(98) 102. (2) SEK(98) 2100.
Virallinen lehti nro C 207 , 21/07/1999 s. 0068



KIRJALLINEN KYSYMYS E-3426/98 esittäjä(t): Alexandros Alavanos (GUE/NGL) komissiolle (24. marraskuuta 1998) Aihe: Kurdivangille annettu kurdin kielen käyttämisen kielto alankomaalaisissa vankiloissa Alankomaalaiseen vankilaan sijoitettu kurdi Husein Baybasin on aloittanut nälkälakon, koska alankomaalaiset viranomaiset ovat kieltäneet häntä käyttämästä kurdin kieltä kommunikoidessaan perheensä kanssa siksi, että vankilan säännösten mukaan kurdin kieli ei ole eurooppalainen "standardikieli". Koska tällä kiellolla rikotaan Euroopan ihmisoikeussopimuksen määräyksiä, sillä estetään Baybasinia kommunikoimasta perheensä kanssa, ja koska myös vähemmistökielten suojelua koskevat säännöt on jätetty huomiotta. Voisiko komissio ilmoittaa, 1. mihin toimiin se aikoo ryhtyä, jotta tämä kurdivanki voisi kommunikoida perheensä kanssa äidinkielellään; 2. onko Euroopassa muita rangaistuslaitoksia, joissa sovelletaan samankaltaisia sääntöjä, joita ei voida hyväksyä, ja jos niitä on, voisiko komissio nimetä ne? Komission jäsenen Anita Gradininkomission puolesta antama vastaus (22. tammikuuta 1999) Euroopan unionista tehdyn sopimuksen VI osastossa ei myönnetä komissiolle toimivaltaa vankilasääntöjä ja -olosuhteita koskevissa kysymyksissä. Tämän alan päätöksistä vastaavat jäsenvaltioiden asianmukaiset viranomaiset. Mikäli ihmisoikeuksia ja perusvapauksia koskevaa yleissopimusta rikotaan, kuuluu asian käsittely Euroopan ihmisoikeustuomioistuimelle.
KIRJALLINEN KYSYMYS E-3034/98

esittäjä(t): Gianni Tamino (V) komissiolle

(8. lokakuuta 1998)

Aihe: Elävien lampaiden lainvastaiset kuljetukset kreikkalaisiin teurastamoihin

Nähtyäni EFAP:n (Hellenic Anti-hunting Initiative) raportin haluan kiinnittää komission huomion ongelmaan, joka koskee Kreikkaan teuraaksi vietävien elävien lampaiden lainvastaisia kuljetuksia.

Tietojemme mukaan kreikkalaisiin Igoumenitsan ja Patrasin satamiin tuodaan päivittäin noin 1 000 lammasta. Kuljetuksen aikana ei noudateta lainsäädäntöä, jonka mukaan 14 tunnin välein on pidettävä juottamis- ja ruokkimistauko. Eläimiä kuljetetaan tavallisesti yli kuusikinkymmentä tuntia ilman vettä, ravintoa tai lepoa, ja 25 prosenttia niistä on Kreikkaan tultaessa jo kuollut (ja on perusteita uskoa, että myös ne myydään lihoiksi). Joissakin kuljetusautoissa on yli 200 eläintä, toisissa (perävaunullisissa) jopa 400. Kaikissa autoissa on käytössä kolmen tavanomaisen lisäksi myös neljäs kerros, joka on rakennettu auton alle. Pyörien väliin ahdetut eläimet usein kuolevat tai ainakin stressaantuvat pahoin. EFAP:n suorittamissa tarkastuksissa kävi ilmi, että puolella eläimistä ei ollut korvamerkkiä, joka takaa, että lähtömaassa on suoritettu eläinlääkärintarkastus, toisin sanoen niiden alkuperästä ei ollut tietoa. Jotkin eläimistä olivat sairaita, ja puolella oli sarvet, mikä on lailla kielletty, koska sarvet vahingoittavat kuljetuksen aikana muita eläimiä, ja ne saapuvat perille runneltuina. Lampaita kuljettavat yritykset ovat EFAP:n havaintojen mukaan hollantilaisia (Maes ja Van Veen), mutta monet kuljetusautoista ovat kreikkalaisia ja niillä on kreikkalaiset kuljettajat.

Näiden tietojen perusteella ja koska Kreikan poliisi, jolle asiasta on moneen otteeseen kerrottu, ei tee asialle mitään, pyydän komissiota selvittämään, noudatetaanko Kreikassa eläinten suojelemisesta kuljetuksen aikana annetun direktiivin 91/628/ETY(1) muuttamisesta annettua direktiiviä 95/29/EY(2) ja, jos ei noudateta, pitääkö komissio tarpeellisena aloittaa rikkomusmenettely Kreikkaa vastaan.

Komission jäsenen Franz Fischlerinkomission puolesta antama vastaus

(6. marraskuuta 1998)

Komissio on arvoisan parlamentin jäsenen kanssa yhtä mieltä siitä, että jos hänen kuljetuksista antamansa tiedot vastaavat todellisuutta, kyse on rikkomisesta yhteisön lainsäädäntöä, etenkin eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19. marraskuuta 1991 annettua neuvoston direktiiviä 91/628/ETY(3) kohtaan.

Komissio ottaa tässä asiassa yhteyden Kreikan viranomaisiin. Lisäksi komissio ottaisi kiitollisena vastaan kopion niistä raporteista, joihin arvoisa parlamentin jäsen viittaa.

(1) EYVL L 340, 11.12.1991, s. 17.

(2) EYVL L 148, 30.6.1995, s. 52.

(3) EYVL L 340, 11.12.1991.
Virallinen lehti nro C 207 , 21/07/1999 s. 0122



KIRJALLINEN KYSYMYS E-3746/98 esittäjä(t): Glyn Ford (PSE) komissiolle (11. joulukuuta 1998) Aihe: EY:n merkintä sähköiskusauvaa varten Onko komissio tietoinen siitä, että The Huang Plastic Co. Limited, 5/f no 210 Ming Fung Street, His-Chih-Cheng, Taipei, Taiwan, valmistaa sähköiskulaitetta, jota varten se hakee EY:n sertifiointia? Komission jäsenen Martin Bangemanninkomission puolesta antama vastaus (2. helmikuuta 1999) Komissio ei ollut tietoinen arvoisan parlamentin jäsenen ilmoittamasta asiasta. Tietyllä jännitealueella toimivien sähkölaitteiden turvallisuudesta säädetään tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annetulla neuvoston direktiivillä 73/23/ETY(1), jota sovelletaan vaihtovirralla nimellisjännitealueella 50-1000 V ja tasavirralla nimellisjännitealueella 75-1500 V toimiviin sähkölaitteisiin). Komissiolla ei ole käytettävissään riittäviä tietoja sen määrittelemiseksi, kuuluuko parlamentin jäsenen mainitsema laite direktiivin soveltamisalaan. Aseiden hankinnan ja hallussapidon valvonnasta säädetään 18 päivänä kesäkuuta 1991 annetulla neuvoston direktiivillä 91/477/ETY(2). Siinä säädetään sellaisten tuliaseiden luokituksesta, joiden hankinta ja hallussapito on kielletty yksityishenkilöiltä tai edellyttää lupaa tai ilmoitusta. Asiasta voidaan säätää myös kansallisessa lainsäädännössä. Suunnitteilla on mahdollinen aloite kidutuksen tai muun julman, ihmisarvoa alentavan tai epäinhimillisen kohtelun torjumisesta, mitä varten komissio kerää parhaillaan tarkempia tietoja jäsenvaltioiden kansallisen aselainsäädännön mukaisesta sähköiskulaitteiden luokituksesta. (1) EYVL L 77, 26.3.1973. (2) EYVL L 256, 13.9.1991.
Virallinen lehti nro C 207 , 21/07/1999 s. 0144



KIRJALLINEN KYSYMYS E-3900/98 esittäjä(t): Patricia McKenna (V) komissiolle (4. tammikuuta 1999) Aihe: Komission jäsenen Hans van den Broekin osallistuminen Bilderberg-ryhmän kokoukseen vuonna 1995 Pyydän komissiota vastaamaan seuraaviin kysymyksiin, jotka koskevat komission jäsenen Hans van den Broekin osallistumista Bilderberg-ryhmän kokoukseen Bürgenstockissa 8.-11. kesäkuuta 1995: 1. Mistä kuluista koko matka muodostui, korvattiinko kulut kyseisenä aikana ja jos ei, kuka ne maksoi? 2. Koska Bilderberg yleensä maksaa ylellisen majoituksen, pitäisikö komission jäsenen ilmoittaa tästä? 3. Saiko komission jäsen erityistä päivärahaa matkapäiviltä? 4. Ottiko komission jäsen lomaa tätä matkaa varten?
Virallinen lehti nro C 207 , 21/07/1999 s. 0152



KIRJALLINEN KYSYMYS E-3960/98 esittäjä(t): Jyrki Otila (PPE) komissiolle (4. tammikuuta 1999) Aihe: Venäjän kansanterveyden taantuminen Venäjän kansalaisten terveydentila on heikentynyt merkittävästi 1990-luvulla. Samalla venäläisten odotettavissa oleva elinikä on lyhentynyt kymmenellä vuodella. Ihmisten odotettavissa oleva elinikä on Venäjällä nykyisin 10 vuotta lyhyempi kuin EU-maissa keskimäärin ja se vastaa Aasian kehittymättömimpien maiden odotettavissa olevaa keski-ikää. Tämä on seurausta maan poliittisen ja sosiaalisen järjestelmän hajoamisesta. Huolestuttavaa on Euroopassa jo voitetuiksi luultujen tartuntatautien uudelleen leviäminen Venäjällä. Esimerkkeinä voidaan mainita mm. tuberkuloosi ja sukupuolitaudit. Terveydenhuollon kehittäminen Venäjällä on osa kokonaan uuden yhteiskunnan rakentamista. Mitä komissio aikoo tehdä Venäjän surkean kansanterveystilanteen parantamiseksi? Komission jäsenen Hans van den Broekinkomission puolesta antama vastaus (1. helmikuuta 1999) Tacis-ohjelman jaksolle 1996-1999 laaditussa Venäjää koskevassa maaohjelmassa(1) mainitaan erityisenä toimintalinjana terveydenhuoltoalan tukeminen. Tacis-ohjelmasta toteutetaan tällä hetkellä terveysministeriön kanssa useita terveydenhuoltojärjestelmien hallinnon parantamiseen tarkoitettuja tärkeitä hankkeita valituilla alueilla (kaksi 7,5 miljoonaa euroa maksavaa hanketta) ja ehkäiseviä terveydenhoitotoimia parantavaa hanketta (4 miljoonaa euroa). Erityistä huomiota kiinnitetään Karjalan tasavaltaan, jossa yksi hanke keskittyy terveydenhuolto- ja sosiaaliturvajärjestelmien uudistukseen (2,6 miljoonaa euroa). Vuonna 1999 Tacis-ohjelmasta toteutetaan terveydenhuoltojärjestelmän rahoituksen uudistushanke (2,5 miljoonaa euroa). Komissio on lisäksi vuosina 1993-1997 toteuttanut humanitaarisia toimia, joilla on pyritty ratkaisemaan myös lääkinnällisiä tarpeita Venäjän väestön eduksi. Vuoden 1998 talousarviosta on myönnetty 1,2 miljoonaa euroa, ja vuoden 1998 elokuun rahoituskriisin jälkeen ja sen jälkeen kun väestön terveydentila oli entisestään huonontunut, komissio uudisti toimensa kiireellisimpien tarpeiden ratkaisemiseksi: joulukuussa 1998 päätettiin 5,4 miljoonan euron erityisavustuksesta Venäjälle tuberkuloosista (erityisesti sen useille lääkkeille vastustuskykyisten muotojen) aiheutuvan ongelman ratkaisemiseksi sekä hätäavun toimittamiseksi pakolaisille ja uusien itsenäisten valtioiden alueella siirtymään joutuneille henkilöille. (1) SEC(96) 1510.
Virallinen lehti nro C 207 , 21/07/1999 s. 0097



KIRJALLINEN KYSYMYS E-3637/98 esittäjä(t): Richard Corbett (PSE) komissiolle (3. joulukuuta 1998) Aihe: Komission virkamiesten määrä Voisiko komissio kertoa, kuinka monta komission virkamiestä on jokaista miljoonaa EU:n kansalaista kohden ja antaa arvion kunkin jäsenvaltion hallinnossa työskentelevien kansallisten virkamiesten määrästä kyseisen valtion miljoonaa asukasta kohden? Komission jäsenen Erkki Liikasenkomission puolesta antama vastaus (13. tammikuuta 1999) Unionissa on yhteensä noin 370 miljoonaa asukasta. Komissiossa työskentelee 19 830 henkeä (16 666 toimintabudjetista ja 3 164 tutkimusbudjetista), joten suhdeluvuksi saadaan 53,6 virkamiestä miljoonaa asukasta kohden. Komissiolla ei ole käytettävissään vertailukelpoisia tilastoja jäsenvaltioiden virkamiesten määristä, eikä se näin ollen voi vastata kysymyksen toiseen osaan.
Virallinen lehti nro C 207 , 21/07/1999 s. 0115



KIRJALLINEN KYSYMYS P-3723/98 esittäjä(t): Roy Perry (PPE) komissiolle (25. marraskuuta 1998) Aihe: Amsterdamin sopimuksen mukaiset yhteisön velvollisuudet saaria kohtaan Nyt kun Amsterdamin sopimus on allekirjoitettu, ja sen ratifiointi on odotettavissa, mitä Euroopan komissio aikoo tehdä noudattaakseen velvoitteita saaria kohtaan, jotka sisältyvät uuteen 158 artiklaan? Voiko komissio osoittaa ehdotuksia, joita se aikoo esittää toimiakseen tässä artiklassa esitettyjen lakisääteisten velvollisuuksien mukaisesti sopimuksen ratifioinnin jälkeen? Komission jäsenen Monika Wulf-Mathiesinkomission puolesta antama vastaus (6. tammikuuta 1999) Komissio hyväksyi 18. maaliskuuta 1998 ehdotuksen yleisasetukseksi(1), jolla tiedonantoon "Agenda 2000: kohti vahvempaa ja laajempaa unionia"(2) sisältyvät suuntaviivat muutetaan operationaalisiksi toimenpiteiksi. Lisätäkseen rakennepolitiikkojen vaikutusta suurimmissa vaikeuksissa olevilla alueilla komissio ehdotti tiiviimpää maantieteellistä keskittämistä: tavoitteiden 1 ja 2 mukaiseen tukeen oikeutetun yhteisön väestön osuuden olisi oltava 35-40 prosenttia, kun tällä hetkellä 51 prosenttia väestöstä on oikeutettu tavoitteiden 1, 2, 5b ja 6 mukaiseen tukeen. Tällaiseen keskittämiseen olisi pyrittävä kaikilla alueilla, saaret mukaan lukien. Ratifioitavana olevaan Amsterdamin sopimukseen sisältyvässä tulevassa 158 artiklassa määrätään, että "yhteisö pyrkii vähentämään eri alueiden välisiä kehityseroja sekä muita heikommassa asemassa olevien alueiden tai saarien, maaseutu mukaan luettuna, jälkeenjääneisyyttä". Tämä artikla ei siis koske kaikkia saaria vaan ainoastaan niitä, jotka ovat muita heikommassa asemassa. Komissio katsoo, että ehdotettujen tavoitteita 1 ja 2 koskevien tukikelpoisuusperusteiden avulla on mahdollista arvioida hyvin erilaisissa tilanteissa olevilla saarilla esiintyvien ongelmien laajuus. (1) EYVL C 176, 9.6.1998. (2) KOM(97) 2000 lopullinen.
Virallinen lehti nro C 207 , 21/07/1999 s. 0144



KIRJALLINEN KYSYMYS E-3901/98 esittäjä(t): Patricia McKenna (V) komissiolle (4. tammikuuta 1999) Aihe: Komission jäsenen Leon Brittanin osallistuminen Bilderberg-ryhmän kokoukseen vuonna 1998 Pyydän komissiota vastaamaan seuraaviin kysymyksiin, jotka koskevat komission jäsenen Leon Brittanin osallistumista Bilderberg-ryhmän kokoukseen Turnberryssä Skotlannissa 14.-17. toukokuuta 1998: 1. Mistä kuluista koko matka muodostui, korvattiinko kulut kyseisenä aikana ja jos ei, kuka ne maksoi? 2. Koska Bilderberg yleensä maksaa ylellisen majoituksen, pitäisikö komission jäsenen ilmoittaa tästä? 3. Saiko komission jäsen erityistä päivärahaa matkapäiviltä? 4. Ottiko komission jäsen lomaa tätä matkaa varten?